Publication: Magyar Közlöny
Issue: MK-1998-30 (Year: 1998, Number: 30)
Era: 1990-2004
Section: 10.2. A Közalapítvány az 1996. évi CXXVI. törvény
Paragraph Index: 667

4. § (2) bekezdése c) pontjának megfelelően pártoktól független, azoktól támogatást nem kaphat, országgyűlési képviselőjelöltet nem állíthat és nem támogathat. 10.3. A Kuratórium a Közalapítvány működéséről köteles az Alapítónak évente beszámolni és gazdálkodásának legfontosabb adatait nyilvánosságra hozni. 10.4. A Közalapítvány gazdálkodásának törvényességét és célszerűségét az Állami Számvevőszék ellenőrzi. A Közalapítvány működése felett — egyéb vonatkozásban — az ügyészség a rá irányadó szabályok szerint törvényességi felügyeletet gyakorol. 10.5. A bíróság a Közalapítványt az Alapító kérelmére nemperes eljárásban megszünteti, ha a közfeladat iránti szükséglet megszűnt, vagy a közfeladat ellátásának biztosítása más módon, illetőleg más szervezeti keretben hatékonyabban megvalósítható. 10.5.1. A Közalapítvány megszűnése esetén a Közalapítvány vagyona — a hitelezők kielégítése után — az Alapítót illeti meg, aki köteles azt a megszűnt Közalapítvány céljához hasonló célra fordítani, és erről a nyilvánosságot megfelelően tájékoztatni. 10.6. A Közalapítvány határozatlan időtartamra jött létre. 10.7. Az Alapító az Alapító Okiratot indokolt esetben — a Közalapítvány nevének, céljának és vagyonának sérelme nélkül — módosíthatja. 10.8. A Közalapítvány Alapító Okiratát hivatalos lapban közzé kell tenni. 10.9. A jelen Alapító Okiratban nem szabályozott kérdéseket a mindenkori hatályos jogszabályok keretei között, a Közalapítvány céljaival összhangban kell értelmezni. 10.10. A Közalapítvány tekintetében az Alapítót megillető jogosultságokat — az Alapító Okirat módosítása kivételével — a Miniszterelnöki Hivatal politikai államtitkára gyakorolja. A Nyugdíjasok Pártja

Source: https://magyarkozlony.hu/hivatalos-lapok/8765c6e2fdbb1efd40bba49d052ab159d6322154/dokumentumok/7a09ebd7df32e48a8b46edcb97f064c180aab6c3/letoltes